Siemens spanske vindmøllevirksomhed, Siemens Gamesa, fyrer 600 medarbejdere i Aalborg og omplacerer 130.

600 medarbejdere på vindmølleproducenten Siemens Gamesa Renewable Energy fra fabrikken på Aalborg Havn fyres, mens 130 omplaceres. Årsagen er ændringer i markedsforhold og en øget konkurrence, der er gået hårdt ud over Siemens Gamesas. - Det er nødvendigt at tage dette svære skifte, for at vores forretning kan forblive konkurrencedygtig og bedre i stand til at reagere på skiftende efterspørgsel fra vores kunder, siger kommunikationschef hos Siemens Gamesa, Jan Kristensen. Siemens Gamesa har for nyligt fremvist et skuffende regnskab fra andet kvartal, der viser fald i ordrebogen på 20 procent sammenlignet med sidste år. - Vi er kede af det på de mange medarbejderes vegne og håber på, at vi med et tæt samarbejde med Aalborg Kommune hurtigt kan få folk videre i beskæftigelse, siger Jan Kristensen. Ændringerne træder i kraft per 30. september 2017, hvor de 600 medarbejdere forventes afskediget, mens 120 andre bliver omplaceret. Det er ikke første gang, at Siemens foretager nedskæringer i deres vindmølleafdelinger, da de fyrede 150 medarbejdere i Siemens Wind Power i januar. Vingefabrikken i Aalborg har i alt 2100 ansatte. Siemens Gamesa er ifølge konsulentfirmaet FTI verdens næststørste vindmølleproducent med en markedsandels på 13,2 procent. De bliver kun overgået af Vestas med 15,8 procent.